**Výzva na predloženie návrhov**

 **Najvyššie mestské ocenenia v roku 2021:**

 **CENA MESTA ROŽŇAVA**

**ČESTNÉ OBČIANSTVO MESTA ROŽŇAVA**

Vážení občania,

uznesením Mestského zastupiteľstva v Rožňave číslo 153/2017 zo dňa 28.9.2017 boli schválené zmeny a doplnenie Štatútu mesta Rožňava. Najvyššie mestské ocenenia primátor mesta slávnostne odovzdá laureátom každoročne na slávnostnom zasadnutí mestského zastupiteľstva, konanom dňa 3. februára pri príležitosti výročia 1. písomnej zmienky o meste Rožňava.

V zmysle § 42 a § 43 Štatútu mesta Rožňava odovzdáva primátor mesta po predchádzajúcom schválení v mestskom zastupiteľstve najvyššie mestské ocenenia:

***Ocenenie Cena mesta Rožňava***

sa udeľuje za:

* vynikajúce tvorivé výkony a významné výsledky vedeckej, technickej, umeleckej, publicistickej a verejno-prospešnej činnosti
* činnosť osôb, ktoré sa významným spôsobom pričinili o hospodársky, kultúrny a športový rozvoj mesta, jeho propagáciu doma i v zahraničí
* činnosť osôb pri záchrane ľudských životov a majetku mesta a jeho občanov

***Ocenenie Čestný občan mesta Rožňava***

sa udeľuje osobám:

* ktoré sa obzvlášť významným spôsobom zaslúžili o rozvoj a zveľadenie mesta, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi.

Svoje písomné návrhy s odôvodnením na **predpísanom tlačive** môžete predložiť **do 31. októbra 2020**

* poštou na adresu:

Mestský úrad

Odbor kultúry, športu a cestovného ruchu

Šafárikova 29

048 01 Rožňava

* mailom na adresu: erika.svedova@roznava.sk
* osobne v kancelárii prvého kontaktu – do podateľne Mestského úradu v Rožňave

 Michal D o m i k  v.r.

 primátor mesta